text: Hun er Danmarks første professor i leg
  29 januar 2018 kl. 21.49
   Helle Marie Skovbjerg, 40 år, bliver Danmarks første professor i leg. Torsdag hun begynder sit nye virke ved Designskolen Kolding.
  Helle Marie Skovbjerg forsker i leg ved Aalborg Universitet og bliver Danmarks første professor i leg, når hun torsdag hun begynder sit nye virke ved Designskolen Kolding.
  Hun har tidligere arbejdet på Aarhus Universitet som idéhistoriker med fokus på menneskets natur og dannelsesbegrebet, og hun færdiggjorde sin ph.d. i leg fra Aalborg Universitet i 2010.
  - Jeg glæder mig til at sætte legen i centrum og for første gang nogen sinde kunne insistere fuldt og helt på, at legen er central i vores liv. Leg siger noget vigtigt om måden at være menneske på. Derfor er det vigtigt at nogen sætter fuldstændigt spot på, hvordan vi skaber gode betingelser for at legen kan leve, som noget fundamentalt i forhold til det liv, vi gerne vil skabe nu og i fremtiden, siger hun om sit nye job som professor i leg – det første af slagen nogensinde i Danmark.
  Om professoratet i leg
  Ansættelsen af Helle Marie Skovbjerg som Danmarks første professor i leg er et led i Designskolens overordnede satsning på leg.I september 2017 begyndte de første designstuderende på den nye kandidatuddannelse Design for Play, som er verdens første af sin art, og initiativet omfatter desuden udvikling af et lege-laboratorium, ansættelse af en lektor/adjunkt og en række ph.d.-studerende.Satsningen sker i tæt dialog med LEGO Fonden, som også har bidraget med 25 millioner kroner over fem år til etablering af den nye uddannelse.
  
  